De skal bygge de første 20 boliger ved Femern-tunnelen
De første 20 boliger ved Femern-tunnelen skal stå klar til entreprenørerne, der skal anlægge den kommende Femern-tunnel med forventet byggestart i 2020.
Blandt de større opgaver er arbejdet med at forberede og etablere en ny arbejdshavn øst for Rødbyhavn. Den skal forsyne tunnelelementfabrikken med råmaterialer, og det er også via havnen, at de færdige tunnelelementer skal sejles ud og sænkes på plads i Femern Bælt. Entreprenørernes ansatte skal indkvarteres i nærheden af byggepladsen.
- Derfor opfører vi nu de første 20 boliger. De bliver stillet til rådighed for entreprenørernes ansatte, indtil entreprenørerne har opført deres egne boliger ved byggepladsen, siger Henrik Christensen, teknisk direktør i Femern A/S, der er bygherre på boligerne.
NB! Femerntunnelen og Lolland-Falsters udvikling. Konferencen afholdes d. 21. november 2019.
Projektet blev sendt i udbud i maj 2019, og det bliver ABC Pavilloner, der skal stå for byggeriet af de 20 boliger.